Nívós előadással bűvölték el közönségüket a drámatagozatos diákok | Hírek | infoKiskunfélegyháza
2018. Február 12. 10:33, hétfő | Helyi
Nívós előadással bűvölték el közönségüket a drámatagozatos diákok
A művelődési központ dísztermében február 8-án a Móra Ferenc halálának 84. évfordulója emlékére rendezett Móra Emléknapok keretei között színvonalas előadással lepték meg közönségüket városunk drámatagozatos diákjai.
A Kiskun Alapfokú Művészeti Iskola Darvas Általános Iskola dráma csoportos növendékeinek és a Constantinum Intézmény Móra Ferenc Általános Iskola színjátszó szakkörének műsorát megelőzően Rosta Ferenc alpolgármester szólt a megjelentekhez.
Kérte a megjelent fiatalokat, hogy Móra Ferenc halálának tiszteletére rendezett eseménysorozat harmadik napján tegyék félre az okostelefonokat, tableteketet és a legkülönfélébb okos „kütyüket”, melyeket önfeledten lehet nyomkodni. S, hogy miért? Erre egész egyszerű magyarázatot adott az alpolgármester.
- Egy valamit soha nem lehet megismerni ezekkel a túlontúl okos eszközökkel, ez pedig az, amit társaitok előadnak hamarosan a színpadon. Móra Ferenc világát nem tudjátok a kütyüjeitekkel lekövetni. Oda csak úgy lehet bejutni, ha előveszitek Móra Ferenc könyveit, leültök egy kuckóba, kinyitjátok szívetek ajtaját és elkezdtek olvasni. És akkor majd fantáziátok kigyúl, elképzelitek Móra Ferkó és a többi hős alakját, beléptek egy régvolt világba, ahol annyi érzelem és szépség volt, amelyekről ezek az okostabletek mit sem tudnak. Igaz akkor nem volt olyan autó, mely az iskola bejáratáig vitte volna a diákokat, nem volt TV, amit óraszámra lehetett bámulni, de még olyan sem, hogy minden nap mindenki jóllakott volna, vagy válogathatott volna a menzai kosztból. Minden más volt, de mégis volt valami, amit csak akkor érezhettek meg, ha nyitott szívvel olvassátok nagy írónk könyvének lapjait. Akkor érezhetitek meg a túlcsorduló szeretetet, a hálát, a hűséget, barátságot, kicsiny dolgok feletti örömöt, ha igazán elmélyedtek Móra Ferenc írásaiban. Kérlek Benneteket, tegyétek meg – kérte a fiatalokat Rosta Ferenc alpolgármester.
Címkék: Hatrongyosi kakasok, móra ferenc, Rosta Ferenc
2018. Május 26. 20:52, szombat | Helyi
Robert Greenberg alapította a Skechers kaliforniai cipőket forgalmazó céget 1992-ben.
2018. Május 26. 16:00, szombat | Helyi
A nyelvtanulás egyéni bajnoka Kiskunfélegyházára is elhozza Kreatív Nyelvtanulási Módszerét!
A nyelvtudás legfontosabb része a beszéd, hiszen amit beszédben meg tudunk fogalmazni, azt meg is értjük, le is tudjuk írni, el is tudjuk olvasni.
2018. Május 26. 12:16, szombat | Helyi
Kezdetét vette a X. Bajuszfesztivál
Szombat délelőtt a Langaléta Garabonciások toborzójára felfigyelt minden járókelő.
Máj. 24 . Csüt 15:00 - Máj, 30 Szer 23:00
Máj. 27 . Vas 07:00-11:00